තම බිරිඳට පහරදීමට පැමිණි ස්වාමිපුරුෂයෙකුට ගම්වාසීන් සිදුකළ පහරදීමකින් ඔහු ජීවිතක්ෂයට පත්ව තිබෙනවා.මෙම සිද්ධිය වාර්තා වන්නේ රත්නපුර  - කිරිඇල්ල ප්‍රදේශයෙන්රත්නපුර - කිරිඇල්ල පහළගම ප්‍රදේශයේ නිවසක් තුළදී මෙම පහරදීම සිදුව ඇත්තේ ඊයේ පස්වරුවේයි.නිවසට පැමිණි සැමියා බිරිඳට  පහරදී මරණ තර්ජන කර තිබෙනවා.ගැටුම සම්බන්ධයෙන් කිරිඇල්ල පොලීසියට ලැබුණු දුරකතන ඇමතුමකට අනුව පොලිස් නිලධාරීන් එම ස්ථානයට පැමිණ සැකකාර සැමියා කිරිඇල්ල රෝහලට ඇතුලත් කර ඇති අතර අනතුරුව ඔහු ජීවිතක්ෂයට පත්ව තිබෙනවා.මෙලෙම මිය ගොස් ඇත්තේ කහවත්ත දම්බුලුවන ප්‍රදේශයේ පදිංචි මහේෂ් තිලකරත්න නැමැති 25 හැවිරිදි තරුණයෙක්.මෙම පුද්ගලයා  2015 වසරේ ඇති වූ ආරවුලකදී බිරිඳගේ මවට පිහියකින් ඇන ඝාතනය කර බිරිඳට ද බරපතල තුවාල සිදු කිරීමේ වරදට සිරදඩුවම් විඳ මීට මාස 8 කට පෙර ඇප මත නිදහස් වූවෙක්.සිද්ධිය සම්බන්ධයෙන් මහේස්ත්‍රාත් පරීක්ෂණය අද දහවල් රත්නපුර වැඩබලන මහේස්ත්‍රාත් මල්කාන්ති කැකුණාගොඩ මහත්මිය විසින් සිදු කල අතර ඇසිඩ් අඩංගු යැයි සැකකෙරන බෝතලයක් ඇතළු නඩු භාණ්ඩ කිහිපයක් නිවස ආසන්නයේ තිබී තිබෙනවා.දේහය කිරිඇල්ල රෝහලේ තැම්පත් කර ඇති අතර ඝාතනයට සම්බන්ධ සැකකරුවන් සොයා පරීක්ෂණ ක්‍රියාත්මකයි.